stanford-oval/wikipedia huggingface dataset:
Paha perhe
Vastaanotto

| 0 | 1 | 2 |
| --- | --- | --- |
Episodi Niina Holm: 
Iltalehti : 
MTV Minna Karila: 
V2.fi Jari Tapani Peltonen: 

Valtaosa Pahan perheen arvioitsijoista tulkitsi Danin ja Tildan välisen seksisuhteen Mikaelin harhakuvitelmaksi.
Halloween (vuoden 2007 elokuva)

| Halloween |
| --- | --- |

Ohjaaja:  Rob Zombie
Käsikirjoittaja:  Rob Zombie
Tuottaja:  Malek Akkad Rob Zombie Andy Gould
Säveltäjä:  Tyler Bates
Kuvaaja:  Phil Parmet
Leikkaaja:  Glenn Garland
Pääosat:  Malcolm McDowell Sheri Moon Zombie Tyler Mane Scout Taylor-Compton Brad Dourif Danielle Harris William Forsythe
Valmistustiedot
Valmistusmaa:   Yhdysvallat
Tuotantoyhtiö:  The Weinstein Company Dimension Films Nightfall Productions Spectacle Entertainment Group Trancas International Films
Levittäjä:  Medusa Film Netflix
Ensi-ilta:   31. elokuuta 2007  9. marraskuuta 2007
Kesto:  109 minuuttia
Alkuperäiskieli:  englanti
Budjetti:  15 miljoonaa $
Tuotto:  80 249 467 $
Seuraaja:  Halloween II
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Halloween on vuonna 2007 julkaistu kauhuelokuva. Se on uudelleenfilmatisointi vuoden 1978 elokuvasta Halloween – naamioiden yö. Elokuvan on ohjannut White Zombie -nimisen groove metal -yhtyeen keulakuvana tunnetuksi tullut Rob Zombie. Elokuvan ensi-ilta oli Yhdysvalloissa 31. elokuuta 2007 ja maailmanlaajuisesti lokakuussa. Elokuvan pääosissa ovat muun muassa Malcolm McDowell, Tyler Mane, Danielle Harris, Daeg Faerch ja Scout Taylor-Compton.
Elokuva ei ole suora uudelleenfilmatisointi alkuperäisestä elokuvasta, vaan sitä luonnehditaan ennemminkin ”päivitykseksi”. Koska lukuisat jatko-osat olivat laskeneet sarjan tasoa ja tehneet Michael Myersista turhan epäpelottavan hahmon,lähde? päätti Rob Zombie palauttaa sekä Michaelin että koko elokuvasarjan maineen takaisin.
Elokuvalle on tehty vuonna 2009 jatko-osa, Halloween II, joka on itsenäinen jatko-osa eikä uusintaversio vuoden 1981 Halloween 2:sta.
Juoni

Haddonfieldissä 10-vuotias Michael Myers (Daeg Faerch) asuu perheessä, jota äiti elättää strippaamalla, sillä isäpuoli on työtön narkomaani. Michaelin lisäksi perheeseen kuuluvat isosisko Judith (Hanna R. Hall) ja pikkusisko Laurie (Scout Taylor-Compton). Koulussakaan Michaelilla ei mene hyvin, sillä hän on koulukiusattu äitinsä ammatin vuoksi. Halloweenyötä edeltävänä päivänä Michael tappaa koulukiusaajansa metsässä. Yön tullessa hän jatkaa surmatöitään tappamalla isäpuolensa, isosiskonsa ja tämän poikaystävän. Michael kiidätetään mielisairaalaan, jossa tohtori Sam Loomis (Malcolm McDowell) koittaa parantaa hänet epäonnistuen. Michael vain valmistaa useita mielipuolisia maskeja ja surmaa mielisairaalan naistyöntekijän ollessaan tämän kanssa kahdestaan samassa huoneessa. Silloin vierailulla ollut Michaelin äiti ampuu järkyttyneenä itsensä kotona, ja Laurie menee adoptioon.
Viisitoista vuotta mielisairaalassa oltuaan Michael on kasvanut jättimäisiin mittoihin ja on entistä verenhimoisempi. Kun vartijat saavat tehtäväksi siirtää Michael, hän katkoo kahleensa tappaen heidät käytävässä ja pakenee mielisairaalasta. Loomis saapuu muutamaa tuntia myöhemmin mielisairaalaan oltuaan pitämässä luentoa Michaelista, kuulee tämän paenneen ja suuntaa kohti Haddonfieldiä. Michael palaa Haddonfieldiin surmaten matkalla rekkakuskin huoltoaseman vessassa. Autiona olevasta lapsuudenkodistaan hän noutaa itselleen surmayönä käyttämänsä naamion ja veitsen.
Seuraavana halloweenyönä rikkaaseen kotiin adoptoitu Laurie joutuu vahtimaan naapurissa asuvaa Tommya (Skyler Gisondo). Tänä yönä Haddonfieldissä kuitenkin tapahtuu uusi verilöyly, kun Michael tappaa Laurien vanhemmat, kolme ystävää ja haavoittaa vakavasti heistä yhtä, Annieta (Danielle Harris), joka viedään sairaalaan. Lopulta Michael kaappaa Laurien ja vie hänet lapsuudenkotiinsa, jossa näyttää hänelle valokuvaa heistä kahdesta lapsina. Laurie ei tunnista valokuvan henkilöitä vaan pakenee talosta, mutta Michael saa hänet kiinni, jolloin Loomis saapuu väliin ja ampuu revolverilla Michaelia, joka ei kuitenkaan kuole vaan nappaa Laurien takaisin itselleen. Loomis saa puhuttua Michaelin päästämään Laurien vapaaksi, mutta Michael käy Loomisin kimppuun ja murskaa hänen päänsä. Laurie saa omittua Loomisin aseen ja piiloutuu. Michael löytää hänet pitkän etsinnän jälkeen ja käy hänen kimppuunsa. Laurie ja Michael putoavat talon parvekkeelta maahan. Laurie kuitenkin pysyy tajuissaan, mutta loukkaantuneena. Hän tähtää revolverilla Michaelia ja joutuu painamaan liipasinta useita kertoja, ennen kuin panos osuu kohdalle. Elokuva loppuu Laurien hysteeriseen kiljuntaan Michaelin ruumiin vieressä.
Rooleissa

| 0 | 1 | 2 |
| --- | --- | --- |
|  Tyler Mane  | … |  Michael Myers   |
|  Daeg Faerch  | … |  Michael Myers (lapsi)   |
|  Scout Taylor-Compton  | … |  Laurie Strode   |
|  Malcolm McDowell  | … |  Samuel ”Sam” Loomis   |
|  Danielle Harris  | … |  Annie Brackett   |
|  Kristina Klebe  | … |  Lynda Van Der Klok   |
|  Skyler Gisondo  | … |  Tommy Doyle   |
|  Sheri Moon Zombie  | … |  Deborah Myers   |
|  Hanna R. Hall  | … |  Judith Myers   |
|  William Forsythe  | … |  Ronnie White   |
|  Danny Trejo  | … |  Ismael Cruz   |
Aiheesta muualla > Arvostelut

Tatu Piispanen: Halloween (2007) 29.10.2007. Elitisti.
| n k Halloween |
| --- | --- |
Elokuvat:  Halloween – naamioiden yö (1978)  Halloween II – tappajan paluu (1981)  Halloween III – pahuuden yö (1982)  Halloween 4 (1988)  Halloween 5 (1989)  Halloween 6 (1995)  Halloween H20 (1998)  Halloween: Resurrection (2002)  Halloween (2007)  Halloween II (2009)  Halloween (2018)  Halloween Kills (2021) 
Hahmot:  Michael Myers  Samuel J. Loomis  Laurie Strode  Jamie Lloyd 
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat
Jodie Foster

| Jodie Foster |
| --- | --- |
 Jodie Foster vuonna 2011.
Henkilötiedot
Koko nimi:  Alicia Christian Foster
Syntynyt: 19. marraskuuta 1962 (ikä 62) Los Angeles, Kalifornia, Yhdysvallat
Ammatti:  näyttelijä, ohjaaja, tuottaja
Puoliso:   Cydney Bernard (1993–2008)  Alexandra Hedison (vih. 2014) 
Lapset:  2
Näyttelijä
Aktiivisena:  1965–
Merkittävät roolit:   Taksikuski  Syytetty  Uhrilampaat  Ensimmäinen yhteys  Panic Room  Inside Man 
Palkinnot
 Parhaan naispääosan Oscar  1989 Syytetty  1992 Uhrilampaat  Parhaan naispääosan draamaelokuvassa Gloden Globe  1989 Syytetty  1992 Uhrilampaat  2021 The Mauritanian  Parhaan naispääosan mini- tai antologiasarjassa tai televisoelokuvassa Golden Globe  2025 True Detective: Night Country 
 Nimikirjoitus
Aiheesta muualla
IMDb
Elonet
Alicia Christian ”Jodie” Foster (s. 19. marraskuuta 1962 Los Angeles, Kalifornia) on yhdysvaltalainen Oscar-palkittu näyttelijä, ohjaaja ja tuottaja.
Foster on palkittu uransa aikana kahdesti parhaan naispääosan Oscarilla, neljällä Golden Globella, kolmella Baftalla ja SAG-palkinnolla.
Ura

Jodie Foster on harvoja lapsitähtiä, joka on pystynyt pitkään ja menestyksekkääseen uraan myös aikuisiällä. Foster aloitti näyttelijänuransa jo 2-vuotiaana televisiomainoksessa. Hän teki mainoksia neljä vuotta, kunnes pääsi vuonna 1968 esiintymään televisiosarjassa Mayberry R. F. D., jossa hänen veljensä oli vakionäyttelijänä. Jodie Fosterin ensimmäinen elokuvarooli oli vuonna 1970 Disneyn televisioelokuvassa Menace on the Mountain. Foster vieraili monissa televisiosarjoissa ja esiintyi Disneyn lastenelokuvissa ennen varsinaista läpimurtoaan.
Jodie Foster teki läpimurron elokuvassa Taksikuski (Taxi Driver, 1976), kun hän vasta 13-vuotiaana näytteli prostituoitua. Foster sai roolista Oscar-ehdokkuuden paras naissivuosa -kategoriassa. Vuonna 1988 Foster sai ensimmäiset Golden Globe- ja Oscar-palkintonsa pääosaroolista elokuvassa Syytetty (The Accused), jossa hän näytteli joukkoraiskauksen uhria. Seuraavat ja toistaiseksi viimeiset Golden Globe- ja Oscar-palkinnot hän sai elokuvasta Uhrilampaat (The Silence of the Lambs, 1991), jossa hän näytteli naispääosan.
Jodie Foster hallitsee hyvin ranskan kielen, ja hän on näytellyt myös ranskankielisissä elokuvissa.
Fosterin ensimmäinen ohjaussuoritus oli elokuvassa Pieni mies Tate (Little Man Tate, 1991), jossa hän myös näytteli. Tuottajana hän oli elokuvassa Nell (1994).
Foster on ohjannut televisiosarjan Orange Is the New Black jaksot ”Lesbopyyntö hylätty” ja ”Janoinen lintu”. Jaksosta ”Lesbopyyntö hylätty” Foster sai Primetime Emmy -ehdokkuuden parhaasta ohjauksesta komediasarjassa.
Foster sai toukokuussa 2016 tähden Hollywoodin Walk of Famelle. Vuonna 2016 Foster ohjasi jännityselokuvan Money Monster, jonka pääosissa ovat George Clooney, Julia Roberts ja Jack O’Connell.
Vuonna 2024 Foster esitti pääosaa True Detective -televisiosarjan neljännellä tuotantokaudella. Tästä roolista Jodie Foster palkittiin paras naispääosa mini- tai antologiasarjassa tai televisioelokuvassa Golden Globella vuonna 2025.
Yksityiselämä

Foster opiskeli kirjallisuutta Yalen yliopistossa, suoritti alemman korkeakoulututkinnon ja valmistui vuonna 1985.
Jodie Fosterilla on kaksi lasta, vuosina 1998 ja 2001 syntyneet pojat. Yksityiselämäänsä tarkasti varjeleva Foster ei ole koskaan kertonut julkisuuteen mitään tietoja lastensa isästä. Ei siis ole myöskään tiedossa, onko pojilla sama isä.
Joulukuussa 2007 Daily Mail -lehti reportoi Fosterin pitäneen puheen Hollywood Reporter -lehden palkintojenjakotilaisuudessa. Puheessaan Foster kiitteli puolisoaan: ”Haluan kiittää kaunista Cydneytani, joka on pysynyt vierelläni hyvinä ja huonoina aikoina.” Foster ei koskaan aikaisemmin ole kommentoinut julkisuudessa liikkuneita huhuja lesboudestaan tai jo 15 vuotta kestäneestä suhteestaan Cydney Bernardiin. Pitämässään puheessa hän ensimmäistä kertaa puhui julkisesti puolisostaan ja seksuaalisesta suuntautumisestaan. Foster meni naimisiin valokuvaaja Alexandra Hedisonin kanssa huhtikuussa 2014.
Aiheesta muualla

Wikimedia Commonsissa on kuvia tai muita tiedostoja aiheesta .
Jodie Foster Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Japani  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  Emmy Awards  FID  Grammy Awards  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  SNAC  IdRef
Abomeyn kuninkaalliset palatsit

Dahomeyn palatsin seinää reliefeineen.
Abomeyn kuninkaalliset palatsit ovat kymmenen palatsia 47 hehtaarin alueella Abomeyssa, Beninin keskiosassa. Palatsit ovat kuuluneet Dahomeyn kuningaskunnan hallitsijoille, ja ne on rakennettu vuosina 1625–1900.
Abomeyn historiallinen museo perustettiin vuonna 1943. Rakennusryhmä on ollut Unescon maailmanperintökohde vuodesta 1985.
Rakennukset

Palatsit koostuvat useista rakennuksista ja sisäpihoista. Jokainen hallitsija rakensi oman palatsinsa. Niiden pohjakaavoissa toistuvat samat perussäännöt, mutta jokainen on hiukan erilainen palatsin rakennuttaneen kuninkaan hallituskauden olojen mukaan.
Rakennusten materiaalina on käytetty lateriittimaata lattiassa, seinissä ja perustuksissa, palmua, bambua ja trooppisia puita kuten mahonkia ja afrikanirokoa puuosissa, sekä olkea ja peltiä kattorakenteissa. Seinät ovat noin puoli metriä paksut, mikä riittää pitämään rakennukset miellyttävän viileinä päivisinkin. Joidenkin rakenusten seinissä ja pylväissä on korkokuvia, jotka on värjätty kasvi- ja mineraaliväreillä.
Vuonna 2009 alueella levisi pensaspalo, joka vahingoitti useita rakennuksia polttaen niiden olkikatot. Vuonna 2015 alueella riehui toinen tulipalo, jonka aiheuttaja jäi tuntemattomaksi.
Museo

Abomeyn historiallinen museo, Musée historique d'Abomey toimii parhaiten säilyneissä palatseissa joita ovat kuningas Ghézon ja kuningas Glélén palatsit. Niissä esitellään kuningaskunnan historiaa.ja sen symbolista merkitystä pyrkimyksessä kohti maan itsenäisyyttä, vastarintaa ja taistelua kolonialismin miehitystä vastaan.
Abomeyn museon perusti ranskalainen siirtomaahallinto vuonna 1943. Sen pinta-ala on noin viisi eekkeriä (kaksi hehtaaria). Koko palatsialueen laajuus on noin 108 eekkeriä (43 hehtaaria). Museo on historian, elävän kulttuurin ja turismin kohtauspaikka.
Vuodesta 1992 museossa toteutettiin  laaja rakennusten ja kokoelmien parannustyö. Lahjoittajia ovat olleet Italian yhteistyöohjelma, Unescon maailman perinnön keskus, Gettyn konservointi-instituutti ja Ruotsi.
Museo > Kokoelmaesineet

Abomeyn historiallisen museon kokoelmassa on 1 050 esinettä, jotka edustavat pääasiassa Danhomèn valtakuntaa hallinneiden kuninkaiden omaisuuksia. Kokoelmassa on
aseita,
yhdestä puusta veistettyjä valtaistuimia -- jokaisella kuninkaalla oli useita istuimia, joita he käyttivät tärkeiden seremonioiden aikana,
jalokiviä
liikuteltavia alttareita, aseneja
veistettyjä eläinhahmoja, jotka symboloivat kuninkaita
Kokoelmassa on myös applikoituja kankaita jotka kertovat tapahtumista, kuninkallisia embleemejä ja arvomerkkejä, musiikki-instrumentteja, valokuvia tärkeistä tapahtumista ja seremonioista, Euroopasta tuotuja esineitä ja lahjoja, sekä noin 50 museon restauroimaa vanhaa reliefiä.
Useimpia esineitä on käytetty aikaisemmin erilaisissa seremonioissa. Sellaisia käyttävät kuninkaalliset suvut myös nykyisin.
Museo > Pysyvä kokoelma

Museon ensimmäinen näyttely avattiin yleisölle syyskuussa 1997. Kuninkaallisista esineistä koostuva näyttely kuvaa elämää kuninkaan hovissa. Siinä on useita teemoja, kuten valtakunnan alkuperä ja kehitys, yhteiskunnallinen organisaatio, elämä armeijassa, kuninkaalliset esineet ja tunnukset, reliefit, uskonto ja niin edelleen. Näyttelyn toinen osa on kuningas Ghézon ajalta ja se on omistettu kahdelle pääteemalle: jokapäiväinen elämä (maatalous, taide ja käsityöt, kauppa, uskonto ...) sekä  Abomeyn valtakunnan romahtamisen syyt (erilaiset poliittiset sopimukset, kuningas Behanzinin kukistuminen ja maanpako, sekä kuningas Agoli Agbon nousu ja tuho, sekä kuninkaalliset suvut tänään.
Museo > Kokoelmat Beninin ulkopuolella

Pariisin Musée du Quai Branly omistaa suuren kokoelman Danhomèn esineitä. Nämä ovat peräisin Ranskan siirtomaavairkailijoiden ja hallitsijoiden lahjoituksista tai etnologisista tutkimusmatkoista. Monet museion esineistä ovat peräisin sotasaaliista, joita tuotiin Ranskaan kenraali Alfred-Amédée Doddsin toimesta, joka oli kuningas Béhanzinia vastaan taistellut Ranskan siirtomaa-armeijan komentaja.
Kokoelmassa on materiaaleja, asseneita, recade-sauvoja (seremoniallisia sauvoja), kuninkaallisia tuoleja, jalokiviä, rituaalisia pienveistoksia, riipuksia ennustustarjottimia. Vuonna 1985 museon kokoelmassa luetteloitiin 1 319 Danhomèn esinettä. Se on eräs vanhimmista kokoelmista
Johtavissa eurooppalaisissa ja amerikkalaisissa etnografisissa tai afrikkalaisen taiteen museoiden kokoelmissa on esineitä Danhomèsta.
Kuvia

Palatsi tulipalon jälkeen vuonna 1895.
Erään museoalueen kyltti.
Museon portti.
Kuninkaanpalatsi.
Reliefi kuningas Houegbadjan palatsin seinässä.
Kuningas Agajan palatsirakennus.
Kuningas Tegbessoun palatsialue.
Kuningas Kpenglan palatsialue.
Kuningas Glelen palatsirakennus.
Kuningas Agoli-agbon palatsirakennus.
Aiheesta muualla

Wikimedia Commonsissa on kuvia tai muita tiedostoja aiheesta .
Museon verkkosivu (Arkistoitu – Internet Archive)(englanniksi)
Teleks

| Teleks> Tiedot |
| --- | --- |
Toiminnassa:  2000–
Tyylilaji:  pop, iskelmä
Kotipaikka:  Suomi
Laulukieli:  suomi
Jäsenet:  Pepe Johansson Sampo Haapaniemi Janne Rajala  
Entiset jäsenet:  Markus Koskinen
Levy-yhtiö:  Johanna Kustannus   Warner Music Finland   Sony Music   Kaiho Records  
Aiheesta muualla
www.teleks.fi
Infobox OKNimi-testi OK: 
Teleks on Pepe Johanssonin ja Markus Koskisen vuonna 2000 perustama popmusiikkia soittava yhtye. Yhtye on julkaissut seitsemän albumia, joilta julkaistut singlet ovat olleet radiohittejä. Yhtyeen tunnetuimpia kappaleita ovat ”Siivet”, ”Hiljaa virtaa Vantaa”, ”Tuulilasin nurkkaan”, "Tyttö joka katsoo merelle" ja "Kotimatkalla". Koskinen jättäytyi yhtyeestä vuonna 2024.
Diskografia > Albumit

| Nimi | Julkaisutiedot | Lista> Albumilista |
| --- | --- | --- |
| Siivet |  Julkaistu: 2003  Levy-yhtiö: Johanna Kustannus  Formaatti: CD / digitaalinen lataus | — |
| Viimeinen sammuttaa valot |  Julkaistu: 2004  Levy-yhtiö: Warner Music Finland  Formaatti: CD / digitaalinen lataus | — |
| Taivas on täynnä |  Julkaistu: 2006  Levy-yhtiö: Warner Music Finland  Formaatti: CD / digitaalinen lataus | 40 |
| Kotimatkalla |  Julkaistu: 24. helmikuuta 2011  Levy-yhtiö: Sony Music  Formaatti: CD / digitaalinen lataus | 7 |
| Jurmo |  Julkaistu: 4. lokakuuta 2013  Levy-yhtiö: Kaiho Records /  Warner Music Finland  Formaatti: CD / digitaalinen lataus | 33 |
| Onnen kaava |  Julkaistu: 2020  Levy-yhtiö: Universal Music  Formaatti: CD / digitaalinen lataus | — |
| Pähkähullu |  Julkaistu: 23. helmikuuta 2024  Levy-yhtiö: Universal Music  Formaatti: CD / digitaalinen lataus | — |
Diskografia > Kokoelmat

| Nimi | Julkaisutiedot | Lista> Albumilista |
| --- | --- | --- |
| 30 parasta |  Julkaistu: 5. helmikuuta 2016  Levy-yhtiö: Warner Music Finland  Formaatti: 2CD / Digitaalinen | — |
Diskografia > Singlet

| Nimi | Vuosi | Listasijoitukset> Single-lista  | Listasijoitukset> Lataus-lista  | Listasijoitukset> Radio- lista  | Listasijoitukset> 50 hittiä  | Levy |
| --- | --- | --- | --- | --- | --- | --- |
| "Suurta rakkautta"   | 2000 | — | — | — | — | Siivet |
| "Hyvää aikaa" | 2000 | — | — | — | — |  |
| "Siivet" | 2001 | — | — | 32 | 45 | Siivet |
| "Päivät kuin haaveet" | 2001 | — | — | — | — | Siivet |
| "Hiljaa virtaa Vantaa" | 2002 | — | — | 7 | 22 | Siivet |
| "Elämä on kaunista" | 2003 | — | — | 15 | 48 | Siivet |
| "Elämäni viimeinen elämäni rakkaus" | 2004 | — | — | 16 | 50 | Viimeinen sammuttaa valot |
| "Kaunis maailma" | 2004 | — | — | 14 | 37 | Viimeinen sammuttaa valot |
| "Tuhannen ja yhden yksiön tarinaa" | 2004 | — | — | — | — | Viimeinen sammuttaa valot |
| "Häät" | 2005 | — | — | — | — | Viimeinen sammuttaa valot |
| "Tuulilasin nurkkaan" | 2006 | — | 12 | 2 | 14 | Taivas on täynnä |
| "Siniharmaasilmäinen" | 2006 | — | — | 18 | 41 | Taivas on täynnä |
| "Koirapuistossa" | 2007 | — | — | — | — | Taivas on täynnä |
| "Kotimatkalla" | 2010 | 17 | 17 | 3 | — | Kotimatkalla |
| "Tyttö joka katsoo merelle" | 2010 | — | 26 | 1 | — | Kotimatkalla |
| "Kaunein kaikista" | 2011 | — | — | 7 | — | Kotimatkalla |
| "Joulun suojaan" | 2011 | — | — | 3 | — |  |
| "Lainaksi ystäviltäni" | 2013 | — | — | 18 | — | Jurmo |
| "Retkahdus" | 2013 | — | — | 38 | — | Jurmo |
| "Jätämme toisemme toisille" | 2014 | — | — | — | — | Jurmo |
| "Tommy Tabermann" (Teleks feat. Super Janne) | 2014 | — | — | 30 | — | 30 parasta |
| "Säröjä sinussa" | 2015 | — | — | 10 | — | 30 parasta |
| "Rakkaus on paha päivä" | 2015 | — | — | — | — | 30 parasta |
| "Kävelevä sydän" | 2016 | — | — | — | — |  |
| "Rollarit" | 2017 | — | — | 76 | — |  |
| "Ikean kuvasto" | 2018 | — | — | 39 | — | Onnen kaava |
| "Kaksi ainoaa" | 2019 | — | — | 25 | — | Onnen kaava |
| "Onnen kaava" | 2019 | — | — | 21 | — | Onnen kaava |
| "Niin pitkälle kuin sydämes kasvaa" | 2020 | — | — | — | — | Onnen kaava |
| "Särkymätön" | 2021 | — | — | — | — |  |
| "Juju" | 2022 | — | — | 100 | — | Pähkähullu |
| "17" | 2022 | — | — | — | — | Pähkähullu |
| "Onnellisii loppuja" | 2023 | — | — | — | — | Pähkähullu |
| "Easy rider" | 2023 | — | — | — | — | Pähkähullu |
| "Lukot sillankaiteeseen" | 2024 | — | — | 60 | — | Pähkähullu |
Diskografia > Musiikkivideot

Hiljaa virtaa Vantaa
Kotimatkalla
Tyttö joka katsoo merelle
Lainaksi ystäviltäni
Retkahdus
Tommy Tabermann
Säröjä sinussa
Aiheesta muualla

Viralliset sivut
Teleks
| --- | --- |
Studioalbumit:  Siivet  Viimeinen sammuttaa valot  Taivas on täynnä  Kotimatkalla  Jurmo  Onnen kaava  Pähkähullu 
Kokoelmat:  30 parasta 
Singlet:  ”Suurta rakkautta”  ”Hyvää aikaa”  ”Siivet”  ”Päivät kuin haaveet”  ”Hiljaa virtaa Vantaa”  ”Elämä on kaunista”  ”Elämäni viimeinen elämäni rakkaus”  ”Kaunis maailma”  ”Tuhannen ja yhden yksiön tarinaa”  ”Häät”  ”Tuulilasin nurkkaan”  ”Siniharmaasilmäinen”  ”Koirapuistossa”  ”Kotimatkalla”  ”Tyttö joka katsoo merelle”  ”Kaunein kaikista”  ”Joulun suojaan”  ”Lainaksi ystäviltäni”  ”Retkahdus”  ”Jätämme toisemme toisille”  ”Tommy Tabermann”  ”Säröjä sinussa”  ”Rakkaus on paha päivä”  ”Kävelevä sydän”  ”Rollarit”  ”Ikean kuvasto”  ”Kaksi ainoaa”  ”Onnen kaava”  ”Niin pitkälle kuin sydämes kasvaa”  ”Särkymätön”  ”Juju”  ”17”  ”Onnellisii loppuja”  ”Easy rider”  ”Lukot sillankaiteeseen” 
Musiikkivideot:  Hiljaa virtaa Vantaa  Kotimatkalla  Tyttö joka katsoo merelle  Lainaksi ystäviltäni  Retkahdus  Tommy Tabermann  Säröjä sinussa
Nuorkauppakamari

Nuorkauppakamari on nuorten aikuisten kansainvälinen johtajuuden kehittämis- ja kouluttautumisjärjestö. Se ei liity kauppakamarilain perusteella toimivaan kauppakamarijärjestelmään eikä se ole poliittinen järjestö. Nuorkauppakamari pyrkii vaikuttamaan yhteiskuntaan kehittämällä jäsentensä johtamistaitoa, vastuullisuutta, yritteliäisyyttä, kansainvälisyyttä sekä verkostoja. Vaikutusta tehdään pääasiassa erilaisten projektien kautta, joiden aiheet nousevat jäsenistön paikallisyhteisöistä. Nuorkauppakamarin kansainvälisiä jäseniä ovat olleet esimerkiksi Bill Clinton, Charles Lindbergh, Kofi Annan, ruhtinas Albert, Jacques Chirac, Al Gore ja Howard Hughes. Nuorkauppakamarilaiset käyttävät itsestään lyhennettä JC tai JayCee, jotka tulevat englannin kielen sanoista Junior Chamber.
Kansainvälinen nuorkauppakamariverkosto

Suomen Nuorkauppakamarit ry on osa kansainvälistä Junior Chamber Internationalia, joka toimii yli sadassa maassa. Nuorkauppakamarilla on maailmanlaajuisesti yli 150 000 jäsentä. Järjestö on peräisin Yhdysvalloista. Nuorkauppakamarijärjestön toimintaa ohjaavat yhteiset arvot (engl. JCI Creed):
Uskomme, että
usko hyvään antaa ihmisen elämälle merkitystä ja sisältöä;
ihmisten keskeinen veljeys on kansojen riippumattomuutta tärkeämpi;
taloudellinen oikeudenmukaisuus voidaan parhaiten saavuttaa vapaiden ihmisten toimesta vapaan yrittäjyyden kautta;
hallinnon pitäisi nojata lakeihin eikä ihmisiin;
arvokkainta maan päällä on ihmisen persoonallisuus;
ihmiskunnan palveleminen on elämän parasta työtä.
Vuoteen 2021 saakka JCI Creedin virallisen suomennoksen ensimmäinen rivi kuului "usko Jumalaan" (vrt. believe in God) mutta nykyään suomennos kuuluu kansainvälisen tulkinnan mukaan "usko hyvään" (vrt. believe in good). Suomennosta muokattiin sen alkuperäisestä, yli 100 vuotta vanhasta muodostaan vastaamaan nykypäivän tulkintaa, jossa usko hyvään ei automaattisesti tarkoita uskoa mihinkään (uskonnolliseen) jumalaan.